Seyfert se Sekstet is ’n sterrestelselgroep sowat 190 miljoen ligjare van die Aarde af in die sterrebeeld Slang. Dit lyk of die groep uit ses sterrestelsels bestaan, maar een is ’n agtergrondvoorwerp en nog ’n "stelsel" is eintlik deel van een van die ander sterrestelsels. Die swaartekrag-wisselwerking tussen hierdie stelsels behoort nog honderdmiljoene jare voort te duur. Eindelik sal hulle saamsmelt om een, reusagtige elliptiese sterrestelsel te vorm. Die groep is deur Carl Keenan Seyfert ontdek op fotografiese plate wat by die Barnard-sterrewag van die Vanderbilt-universiteit in Tennessee, VSA, gemaak is. Toe die resultate in 1951 die eerste keer gepubliseer is, was dit die mees kompakte groep sterrestelsels wat nog waargeneem is. Robert se Kwartet Stephan se Kwintet Sterrekundeportaal http://hubblesite.org/newscenter/archive/releases/2002/22/image/a/ C. K. Seyfert (1951). "A Dense Group of Galaxies in Serpens". Publications of the Astronomical Society of the Pacific. 371: 72–75. Bibcode:1951PASP...63...72S. doi:10.1086/126319. "NASA/IPAC Extragalactic Database". Results for NGC 6027d. Besoek op 2013-04-02.